**Matthias Sammer** (Sebutan bahasa Jerman: [maˈtiːas ˈzamɐ]; lahir 5 September 1967) merupakan seorang bekas pemain bola sepak Jerman. Beliau kali terakhir menjawat jawatan pengarah sukan di kelab Bayern Munich. Sepanjang kariernya, beliau bermain di posisi pemain tengah bertahan dan bermain sebagai *sweeper* pada lewat kariernya.

Ketika menjadi pemain Borussia Dortmund, Sammer meraih kejuaraan Bundesliga dan DFL-Supercup pada tahun 1995. Beliau mengulangi dua pencapaian tersebut pada tahun berikutnya selain dinobatkan sebagai Pemain Bola Sepak Terbaik Eropah pada tahun 1996 dan menjuarai Liga Juara-Juara UEFA dan Piala Antara Benua pada 1997. Bersama pasukan kebangsaan Jerman, Sammer merangkul trofi Euro 1996 dan dianugerahkan Pemain Terbaik Kejohanan. Beliau turut meraih anugerah Ballon d'Or pada tahun yang sama. Sammer secara keseluruhannya tampil dalam 74 perlawanan antarabangsa. 23 perlawanan untuk pasukan Jerman Timur manakala baki untuk pasukan Jerman.

Di bawah kendalian Sammer, Borussia Dortmund menjuarai Bundesliga pada tahun 2002.

Kerjaya kelab
-------------

### Dynamo Dresden

Sammer memulakan kerjayanya di Dynamo Dresden apabila beliau menyertai pasukan belia kelab tersebut pada usia sembilan tahun pada tahun 1976. Beliau melakukan penampilan sulung untuk pasukan senior ketika Dresden di bawah kendalian bapanya, Klaus Sammer pada musim 1985–86. Dengan bermain di posisi penyerang, beliau menjaringkan lapan gol pada musim pertamanya di Dynamo. Selepas berpindah ke posisi sayap kiri pada musim berikutnya oleh jurulatih baru, Eduard Geyer. Beliau akhirnya menemui posisinya iaitu pemain tengah pada musim 1987–88.

Sammer pada tahun 1990.
Pada musim 1988–89, Sammer sebahagian daripada pasukan Dynamo Dresden yang menjuarai kejuaraan bola sepak Jerman Timur. Pada musim yang sama, beliau turut membantu pasukannya mara ke separuh akhir Piala UEFA sebelum tersingkir di tangan pasukan dari negara jiran, VfB Stuttgart. Pada tahun berikutnya, Dynamo mempertahankan kejuaraan liga dan meraih FDGB-Pokal.

### VfB Stuttgart

Pada musim panas 1990, Sammer sertai kelab VfB Stuttgart di Bundesliga. Sammer menjaringkan sebelas gol pada musim pertamanya dan menyaksikan Stuttgart menamatkan musim di tangga keenam liga. Pada musim berikutnya, Sammer menjaringkan sembilan gol sekali gus membantu Stuttgart menjadi juara pertama Bundesliga selepas penyatuan semula Jerman.

### Internazionale

Selepas dua musim di Stuttgart, Sammer menyertai kelab Serie A, Internazionale bagi menghadapi musim 1992-93. Walaupun beliau mempamerkan aksi cemerlang di atas padang, beliau hanya menjaringkan empat gol dalam sebelas penampilan termasuk satu gol menentang Juventus dalam Derby d'Italia. Sammer gagal menyesuaikan diri di Itali dan membuat keputusan kembali ke Jerman pada Januari 1993.

### Borussia Dortmund

Ketika jendela perpindahan musim sejuk 1992-93, Sammer melakukan perpindahan ke Borussia Dortmund. Pada musim pertamanya, beliau melakukan 17 penampilan liga dan menjaringkan sepuluh gol.

Pada musim berikutnya, Sammer menukar posisi beliau dari pemain tengah ke *libero* oleh jurulatih Dortmund, Ottmar Hitzfeld. Pemindahan posisi ini menunjukkan perubahan drastik kelab apabila Dortmund kembali menjadi juara liga buat dua musim berturut-turut pada musim 1994–95 dan 1995–96 serta diikuti kejayaan Liga Juara-Juara pada musim 1996-97 sementara Sammer menjulang trofi Piala Eropah sebagai kapten pasukan selepas menumbangkan Juventus 3-1 yang berlangsung di Stadium Olimpik di Munich.

Sepanjang kariernya di Dortmund, Sammer berjaya meraih dua gelaran Bundesliga, satu trofi Liga Juara-Juara dan dua trofi DFB-Supercup. Selain itu, Sammer dinobatkan sebagai Pemain Bola Sepak Terbaik Jerman selama dua tahun berturut-turut iaitu pada tahun 1995 dan 1996. Di samping itu, beliau juga meraih anugerah himself Pemain Bola Sepak Terbaik Eropah pada tahun 1996 sekali gus menjadikan beliau pemain pertahanan kedua meraih Ballon d'Or sejak Franz Beckenbauer merangkul anugerah itu pada tahun 1976.

Kerjaya antarabangsa
--------------------

### Jerman Timur

Sammer sebahagian daripada pasukan bola sepak kebangsaan Jerman Timur yang menjuarai Kejohanan Bola Sepak bawah-18 Eropah UEFA 1986 dan menduduki tempat ketiga pada saingan Kejohanan Remaja Dunia FIFA 1987.

Pada November 1986, beliau melakukan penampilan sulung buat pasukan Jerman Timur dalam aksi kelayakan Euro 1988 ketika menentang Perancis yang berlangsung di Zentralstadion, Leipzig.

Pada 12 September 1990, Sammer mengetuai pasukan Jerman Timur pada perlawanan terakhir negara i tu. Beliau menjaringkan kedua-dua gol Jerman Timur ketika menewaskan Belgium di Brussels yang berkesudahan perlawanan tersebut Jerman Timur menang 2-0.

### Jerman

Pada 19 Disember 1990, Sammer melakukan penampilan sulung buat pasukan kebangsaan Jerman yang telah bersatu semula dan kebanyakan pemain-pemain berasal dari negara Jerman Barat yang menjuarai Piala Dunia 1990. Beliau beraksi ketika pasukan Jerman menumpaskan Switzerland 4-0 di Stuttgart.

Sammer sebahagian daripada pasukan Jerman yang mara ke perlawanan akhir UEFA Euro 1992 sebelum kecundang di tangan Denmark. Beliau turut dipilih ke dalam skuad Piala Dunia 1994 namun pasukan Jerman dikejutkan Bulgaria di saingan suku akhir.

Pada kejohanan Euro 1996, Sammer bermain di posisi *libero* apabila beliau telah berpindah posisi tersebut ketika di Borussia Dortmund. Beliau menjaringkan gol pembukaan pasukan Jerman dalam perlawanan kedua peringkat kumpulan menentang Rusia dan gol kemenangan Jerman ketika bertemu Croatia dalam peringkat suku akhir. Selepas Jerman menewaskan Republik Czech pada perlawanan akhir, Sammer dinobatkan sebagai Pemain Terbaik Kejohanan.

Pada 7 Jun 1997, Sammer beraksi pada perlawanan terakhirnya untuk Jerman dalam perlawanan kelayakan Piala Dunia 1998 menentang Ukraine di Kiev.

Kerjaya pengurus
----------------

### Borussia Dortmund

Selepas bersara, Sammer menjadi ketua jurulatih Borussia Dortmund pada 1 Julai 2000. Sammer membimbing Borussia Dortmund untuk meraih gelaran Bunesliga pada musim 2001-02. Pasukan kendalian beliau turut mara ke perlawanan akhir Piala UEFA pada musim yang sama namun terpaksa kecewa menanggung kekalahan 2-3 kepada Feyenoord. Sammer seterusnya dipecat pada penghujung musim musim 2003-04 selepas Dortmund menamatkan musim di tangga keenam liga.

### VfB Stuttgart

Sammer kembali ke kelab VfB Stuttgart sebagai ketua jurulatih bagi menghadapi musim 2004–05. Walaupun menamatkan musim hanya ketinggalan satu mata mengejar tempat ke Liga Juara-Juara, Sammer meninggalkan kelab pada 3 Jun 2005.

### Persatuan Bola Sepak Jerman

Pada 1 April 2006, Sammer dilantik menjadi pengarah teknikal Persatuan Bola Sepak Jerman (DFB) selepas menandatangani kontrak lima tahun. Jawatan tersebut adalah posisi yang baharu dalam DFB. Tugasnya termasuklah bertanggungjawab dalam pasukan-pasukan belia kebangsaan, menumpukan pemain-pemain bakat muda pada usia sebelas hingga 18 tahun dan menggabungkan perkembangan terkini dalam sains sukan ke dalam teori latihan DFB. Sammer juga bekerja dalam sistem taktikal buat semua pasukan Jerman tidak kira peringkat bersama dengan ketua jurulatih pasukan kebangsaan, Joachim Löw.

### Bayern Munich

Pada 2 Julai 2012, beliau mengambil alih jawatan pengarah sukan Bayern Munich. Sebagai pengarah sukan, beliau menggantikan tempat Christian Nerlinger.

Sebagai pengarah sukan kelab, Sammer mengatur kejayaan treble pertama Bayern dalam sejarah kelab dengan meraih Bundesliga, Liga Juara-Juara dan DFB-Pokal pada musim 2012-13.

Pada musim bunga 2016, beliau mengalami gangguan peredaran darah dalam otak dan perlu berehat daripada bekerja. Ketika proses pemulihan beliau mendapat perspektif baru pada kerja dan kehidupan keluarganya dan meminta FC Bayern untuk melepaskan dia dari kedudukannya sebagai pengarah sukan yang mereka diberikan.

Statistik kerjaya
-----------------

### Kelab

| Kelab | Musim | Liga | Piala | Benua | Jumlah |
| --- | --- | --- | --- | --- | --- |
| Kmncln | Gol | Kmncln | Gol | Kmncln | Gol | Kmncln | Gol |
| Jerman Timur Dynamo Dresden | 1985–86 | 18 | 8 | 4 | 6 | 6 | 2 | 28 | 16 |
| 1986–87 | 20 | 7 | 3 | 2 | — | 23 | 9 |
| 1987–88 | 19 | 8 | 3 | 1 | 2 | 0 | 24 | 9 |
| 1988–89 | 25 | 6 | 3 | 1 | 10 | 0 | 38 | 7 |
| 1989–90 | 20 | 9 | 5 | 4 | 2 | 0 | 27 | 3 |
| Jumlah | 102 | 38 | 18 | 14 | 20 | 2 | 140 | 54 |
| Jerman Stuttgart | 1990–91 | 30 | 11 | 3 | 1 | — | 33 | 12 |
| 1991–92 | 33 | 9 | 3 | 1 | 3 | 1 | 35 | 11 |
| Jumlah | 63 | 20 | 6 | 2 | 3 | 1 | 68 | 23 |
| Itali Internazionale | 1992-93 | 11 | 4 | 1 | 0 | — | 12 | 4 |
| Jerman Borussia Dortmund | 1992–93 | 17 | 10 | — | — | 17 | 10 |
| 1993–94 | 29 | 4 | 2 | 0 | 8 | 0 | 39 | 4 |
| 1994–95 | 28 | 4 | 1 | 1 | 7 | 0 | 36 | 5 |
| 1995–96 | 22 | 3 | 3 | 1 | 6 | 0 | 31 | 4 |
| 1996–97 | 21 | 0 | 1 | 0 | 5 | 0 | 27 | 0 |
| 1997–98 | 3 | 0 | 2 | 0 | 1 | 0 | 6 | 0 |
| Jumlah | 120 | 21 | 9 | 2 | 27 | 0 | 156 | 23 |
| Jumlah kerjaya | 296 | 83 | 34 | 18 | 50 | 3 | 380 | 100 |

### Antarabangsa

#### Jerman Timur

| Pasukan kebangsaan Jerman Timur |
| --- |
| Tahun | Kmncln | Gol |
| 1986 | 1 | 0 |
| 1987 | 0 | 0 |
| 1988 | 6 | 1 |
| 1989 | 11 | 2 |
| 1990 | 5 | 3 |
| Jumlah | 23 | 6 |

#### Jerman

| Pasukan kebangsaan Jerman |
| --- |
| Tahun | Kmncln | Gol |
| 1990 | 1 | 0 |
| 1991 | 3 | 0 |
| 1992 | 9 | 1 |
| 1993 | 6 | 0 |
| 1994 | 12 | 2 |
| 1995 | 6 | 2 |
| 1996 | 11 | 3 |
| 1997 | 3 | 0 |
| Jumlah | 51 | 8 |

### Gol antarabangsa

| # | Tarikh | Lokasi | Pasukan lawan | Skor | Keputusan | Kejohanan |
| --- | --- | --- | --- | --- | --- | --- |
|  Jerman Timur |
| 1  | 31 Ogos 1988 | Berlin, Jerman Timur |  Greece | **1**–0  | 1–0  | Persahabatan |
| 2  | 6 September 1989 | Reykjavík, Iceland |  Iceland | 0–**1**  | 0–3  | Kelayakan Piala Dunia 1990 |
| 3  | 8 Oktober 1989 | Karl-Marx-Stadt, Jerman Timur |  Kesatuan Soviet | **2**–1  | 2–1  |
| 4  | 11 April 1990 | Karl-Marx-Stadt, Jerman Timur |  Mesir | **2**–0  | 2–0  | Persahabatan |
| 5  | 12 September 1990 | Brussels, Belgium |  Belgium | 0–**1**  | 0–2  |
| 6  | 0–**2** |
|  Jerman |
| 1  | 16 Disember 1992 | Porto Alegre, Brazil |  Brazil | 2–**1**  | 3–1  | Persahabatan |
| 2  | 2 Jun 1994 | Vienna, Austria |  Austria | 0–**1**  | 1–5 |
| 3  | 8 Jun 1994 | Toronto, Kanada |  Kanada | 0–**1**  | 0–2  |
| 4  | 8 Oktober 1995 | Leverkusen, Jerman |  Moldova | **3**–0  | 6–1  | Kelayakan Euro 1996 |
| 5  | **6**–0 |
| 6  | 4 Jun 1996 | Mannheim, Jerman |  Liechtenstein | **5**–0  | 9–1  | Persahabatan |
| 7  | 16 Jun 1996 | Manchester, England |  Rusia | **1**–0  | 3–0  | UEFA Euro 1996 |
| 8  | 23 Jun 1996 | Manchester, England |  Croatia | **2**–1  | 2–1 |

### Pengurus

| Pasukan | Dari | Hingga | Rekod |
| --- | --- | --- | --- |
| BP | M | S | K | Menang % |
| Borussia Dortmund | 1 Julai 2000 | 30 Jun 2004 | &&&&&&&&&&&&0183.&&&&&0183 | &&&&&&&&&&&&&089.&&&&&089 | &&&&&&&&&&&&&046.&&&&&046 | &&&&&&&&&&&&&048.&&&&&048 | &&&&&&&&&&&&&048.63000048.63 |
| VfB Stuttgart | 1 Julai 2004 | 3 Jun 2005 | &&&&&&&&&&&&&047.&&&&&047 | &&&&&&&&&&&&&025.&&&&&025 | &&&&&&&&&&&&&&08.&&&&&08 | &&&&&&&&&&&&&014.&&&&&014 | &&&&&&&&&&&&&053.19000053.19 |
| Jumlah | &&&&&&&&&&&&0230.&&&&&0230 | &&&&&&&&&&&&0114.&&&&&0114 | &&&&&&&&&&&&&054.&&&&&054 | &&&&&&&&&&&&&062.&&&&&062 | &&&&&&&&&&&&&049.57000049.57 |

Pencapaian
----------

Sammer sedang menjulang trofi FDGB-Pokal pada tahun 1990.
### Pemain

#### Kelab

Dynamo Dresden
* DDR-Oberliga: 1988–89, 1989–90
* FDGB-Pokal: 1989–90

VfB Stuttgart
* Bundesliga: 1991–92

Borussia Dortmund
* Bundesliga: 1994–95, 1995–96
* DFB-Supercup: 1995, 1996
* Liga Juara-Juara Eropah: 1996–97

#### Antarabangsa

Jerman
* Kejohanan Eropah: 1996
* Piala A.S.: 1993

#### Individu

* Pasukan Pilihan ESM: 1994–95
* Pemain Bola Sepak Terbaik Jerman: 1995, 1996
* Pemain Terbaik UEFA Euro 1996
* Pasukan Pilihan UEFA Euro 1996
* Onze de Bronze: 1996
* Ballon d'Or: 1996
* World Soccer: 100 Pemain Bola Sepak Terhebat Sepanjang Zaman

### Pengurus

Borussia Dortmund
* Bundesliga: 2001–02

Nota
----

1. ↑  Termasuk DFL-Ligapokal
2. ↑  Termasuk satu perlawanan DFL-Ligapokal

Catatan
-------

1. ↑  Wittmann, Gerry (2 July 2012). "Sammer replaces Nerlinger at Bayern München". bundesligafanatic. Dicapai pada 30 March 2013.
2. ↑  Mansel, Tim (28 December 2015). "The East German team that refused to die". *BBC*. Dicapai pada 28 December 2015.
3. ↑  "Euro 1996 Legends: Matthias Sammer, Germany". Goal.com. 4 June 2012.
4. ↑  "VfB trennt sich von Sammer". *kicker*. 3 June 2005. Dicapai pada 30 January 2013.
5. ↑   name="fcbayern1" >"Matthias Sammer appointed Sport Director". FC Bayern Munich. 2 July 2012. Dicapai pada 2 July 2012.
6. ↑  "Sporting director Matthias Sammer". *FC Bayern Munich*. 24 April 2016. Dicapai pada 10 July 2016.
7. ↑  "Matthias Sammer leaves FC Bayern at his own request". *FC Bayern Munich*. 10 July 2016. Dicapai pada 10 July 2016.
8. ↑  "Matthias Sammer und Bayern München beenden Zusammenarbeit". *dfb.de*. 10 July 2016.
9. ↑   name="Borussia Dortmund - Trainerhistorie"
10. ↑   name="Borussia Dortmund - Trainerhistorie"
11. ↑   name="VfB Stuttgart - Trainerhistorie"
12. ↑   name="VfB Stuttgart - Trainerhistorie"

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Matthias Sammer*** |

* Matthias Sammer di fussballdaten.de (dalam bahasa Jerman)
* Matthias Sammer FC Inter Milan stats at archivio.inter.it (Itali)

| Skuad Jerman |
| --- |
| 

| * l
* b
* s
Skuad Jerman – Naib Juara UEFA Euro 1992 |
| --- |
| 
* 1 Illgner
* 2 Reuter
* 3 Brehme Kapten
* 4 Kohler
* 5 Binz
* 6 Buchwald
* 7 Möller
* 8 Häßler
* 9 Völler
* 10 Doll
* 11 Riedle
* 12 Köpke
* 13 Thom
* 14 Helmer
* 15 Frontzeck
* 16 Sammer
* 17 Effenberg
* 18 Klinsmann
* 19 Schulz
* 20 Wörns
* Jurulatih: Vogts

 | Jerman |

| * l
* b
* s
Skuad Jerman – Piala Dunia FIFA 1994 |
| --- |
| 
* 1 Illgner
* 2 Strunz
* 3 Brehme
* 4 Kohler
* 5 Helmer
* 6 Buchwald
* 7 Möller
* 8 Häßler
* 9 Riedle
* 10 Matthäus (k)
* 11 Kuntz
* 12 Köpke
* 13 Völler
* 14 Berthold
* 15 Gaudino
* 16 Sammer
* 17 Wagner
* 18 Klinsmann
* 19 Kirsten
* 20 Effenberg
* 21 Basler
* 22 Kahn
* Jurulatih: Vogts

 | Jerman |

| * l
* b
* s
Skuad Jerman – Juara UEFA Euro 1996 (Gelaran Ke-3) |
| --- |
| 
* 1 Köpke
* 2 Reuter
* 3 Bode
* 4 Freund
* 5 Helmer
* 6 Sammer
* 7 Möller
* 8 Scholl
* 9 Bobic
* 10 Häßler
* 11 Kuntz
* 12 Kahn
* 13 Basler
* 14 Babbel
* 15 Kohler
* 16 Schneider
* 17 Ziege
* 18 Klinsmann (k)
* 19 Strunz
* 20 Bierhoff
* 21 Eilts
* 22 Reck
* 23 Todt
* Jurulatih: Vogts

 | Jerman |

 |

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman

 |
| Kamus biografi | 
* Jerman

 |